**Заседание на ОИК СИТОВО на 05.09.2015 г.**

**Дневен ред**

**Последен № 001**

|  |  |  |
| --- | --- | --- |
| **№** | **Материали за заседанието:** | **Член ОИК** |
|  | Заседанията на ОИК - Ситово, начина на приемане и обявяване на решения на ОИК - Ситово при произвеждане на избори за общински съветници и за кметове, както и за национален референдум на 25.10.2015 г. | АГ |
|  | Определяне номерацията на решенията на ОИК – Ситово относно провеждане на изборите за общински съветници и за кметове, както и за национален референдум на 25 октомври 2015 г. | АГ |
|  | Работно време на ОИК – Ситово | АГ |
|  | Приемане на инструкция за определяне на реда за обработване и защита на лични данни. | АГ |

ОБЩИНСКА ИЗБИРАТЕЛНА КОМИСИЯ СИТОВО

ПРОТОКОЛ

№1-МИ/НР

Ситово,05.09.2015 година

Днес, 05.09.2015 г. се проведе заседание на Общинска избирателна комисия – Ситово

При следния дневен ред:

1. Заседанията на ОИК - Ситово, начина на приемане и обявяване на решения на ОИК - Ситово при произвеждане на избори за общински съветници и за кметове, както и за национален референдум на 25.10.2015 г.

 Докладчик: А. Герасимова

2. Определяне номерацията на решенията на ОИК – Ситово относно провеждане на изборите за общински съветници и за кметове, както и за национален референдум на 25 октомври 2015 г

 Докладчик: А. Герасимова

3. Работно време на ОИК – Ситово

 Докладчик: А. Герасимова

4. Приемане на инструкция за определяне на реда за обработване и защита на лични данни.

 Докладчик: А. Герасимова

Присъстващи на заседанието:

Албена Якова Герасимова

Мехмед Вадет Мухарем

Димитър Маринчев Христов

Наталия Красимирова Николова

Ваня Йорданова Драгоева

Миглена Димова Димитрова

Никола Йорданов Йорданов

Владимир Петров Солаков

Ирена Сашева Георгиева

Петя Иванова Панайотова

Отсъстващи:

Драгомира Маринова Маринова

След обсъждане ОИК Ситово взема следните решения:

Решение №1-МИ/НР от 05.09.2015 г. Заседанията на ОИК - Ситово, начина на приемане и обявяване на решения на ОИК - Ситово при произвеждане на избори за общински съветници и за кметове, както и за национален референдум на 25.10.2015 г.

Гласували – „ЗА“ – 10

 „ПРОТИВ“ – 0

На основание чл. 85, чл. 86, чл. 87, ал. 2, и чл. 88 от Изборния кодекс, Общинска избирателна комисия Ситово

  **Р Е Ш И :**

1. Заседанията на ОИК - Ситово са законни, когато на тях присъстват повече от половината от членовете й.

2. ОИК – Ситово взема решенията си с мнозинство две трети от присъстващите членове. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на кодекса.

3. ОИК - Ситово приема решенията си с поименно гласуване, което се отразява в протокола от заседанието.

4. Членовете на ОИК – Ситово подписват протоколи и гласуват решения с "особено мнение", като в този случай посочват в какво се изразява особеното мнение.

5. На заседанията на ОИК - Ситово може да присъстват застъпници, представители на партии, коалиции или инициативни комитети, наблюдатели и представители на средствата за масово осведомяване. Изказаните становища, мнения и възражения се записват в протокола на заседанието.

6. За заседанията на ОИК - Ситово се съставя протокол, който се подписва от председателя и секретаря.

7. Решенията, протоколите, удостоверенията и текущата кореспонденция на ОИК - Ситово се подписват от председателя и секретаря.

8. Когато председателят, съответно секретарят отсъства, решенията, протоколите и удостоверенията се подписват от секретаря, съответно от председателя и от заместник-председател. Когато отсъстват и председателят, и секретарят, решенията се подписват от заместник-председател и определен с решение на комисията член, предложени от различни партии и коалиции.

9. ОИК – Ситово обявява решенията си незабавно чрез поставя­не на общодостъпно място в сградата на Община Ситово с адрес: с. Ситово, ул. „Трети март” № 72, в която се помещава, а именно на информационното табло пред сградата на Общинска администрация. Реше­нията се публикуват и на интернет страницата на ОИК - Ситово.

10. Решенията на ОИК – Ситово могат да се оспорват в тридневен срок от обявяването им пред Централната избирателна комисия - гр. София.

11. На екземплярите от решенията, които се обявяват, се отбелязват да­тата и часът на поставянето им на общодостъпното място.

12. Екземплярите от обявените решения се свалят не по-рано от три дни (72 часа) от поставянето им на общодостъпното място, като се отбелязват деня и часът на свалянето им и се съхраняват в архива на комисията.

13. ОИК - Ситово поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния изборен район, включително от машинното гласуване, сканираните протоколи на секционните избирателни комисии и други документи и данни. На интернет страницата си комисията публикува и всички публични регистри, водени от нея при спазване изискванията на Закона за защита на личните данни.

Решението може да се обжалва пред Централна избирателна комисия в 3 /три/- дневен срок от обявяването му.

Решение №2-МИ/НР от 05.09.2015 г. Определяне номерацията на решенията на ОИК – Ситово относно провеждане на изборите за общински съветници и за кметове, както и за национален референдум на 25 октомври 2015 г.

Гласували – „ЗА“ – 10

„ПРОТИВ“ - 0

На основание чл. 87, ал. 1, т. 1 от Изборния кодекс Общинска избирателна комисия Ситово

  **Р Е Ш И :**

 Взетите от Общинска избирателна комисия – Ситово решения относно провеждане на изборите за общински съветници и за кметове, както и за национален референдум на 25 октомври имат единна последователна номерация с арабски цифри, както след съответната арабска цифра се поставя тире и се добавя съкращението МИ/НР.

Решението може да се обжалва пред Централна избирателна комисия в 3 /три/- дневен срок от обявяването му.

Решение №3-МИНР/05.09.2015 г. Работно време на ОИК – Ситово

Гласували – „ЗА“ – 10

„ПРОТИВ“ - 0

На основание чл. 87, ал. 1, т. 1 от Изборния кодекс Общинска избирателна комисия Ситово

  **Р Е Ш И :**

1. Работното време на ОИК – Ситово е от 08.00-12.00, 13.00-17.00 часа всеки календарен ден. Прием на документи се извършва в сградата на Общинска администрация Ситово, ул. „Трети март“ №72 -кабинет №27, ет.2.

Решението може да се обжалва пред Централна избирателна комисия в 3 /три/- дневен срок от обявяването му.

Решение №4-МИ/НР от 05.09.2015 г. Приемане на инструкция за определяне на реда за обработване и защита на лични данни.

Гласували – „ЗА“ – 10

„ПРОТИВ“ - 0

Съгласно изискването на чл.3, ал.2 от ЗЗЛД, ОИК – Ситово е регистрирана като администратор на лични данни. За целта е необходимо приемане на инструкция по чл.23, ал.4 от ЗЗЛД за определяне на реда за обработване и защита на лични данни.

На основание чл.72, ал.1, т.1 и чл.23, ал.4 от ЗЗЛД, Общинска избирателна комисия Ситово

  **Р Е Ш И :**

Приема Инструкция по чл.23, ал.4 от ЗЗЛД относно обработването и защитата на лични данни от ОИК – Ситово в качеството на администратор на лични данни.

Решението може да се обжалва пред Централна избирателна комисия в 3 /три/- дневен срок от обявяването му.

ПРЕДСЕДАТЕЛ:

АЛБЕНА ГЕРАСИМОВА

СЕКРЕТАР:

ДИМИТЪР ХРИСТОВ